Document ID: /roh_data/filtered/fineweb-2-filterrobots_roh.jsonl.gz/56189

purschida definitiva structuras dil di 2017/18
Sin fundament dallas annunzias inoltradas porscha la scola Sedrun igl onn da scola 2017/18 neginas structuras dil di supplementaras ordeifer il temps d’instrucziun. Tenor lescha da scola ei ina tala da garantir cun silmeins 8 annunzias per in’unitad. Quei diember d’annunzias ei tenor il sclariment succedius buca vegnius contonschius.
La purschida da survigilonza per il temps da bloc (08.15-11.45) vala per ils affons annunziai.
diversas informaziuns dil menaschi da scola
Di da scolaziun cerchel scolastic – 21/06/2017
La mesjamna, ils 21 da zercladur ha liug ina scolaziun obligatoria en connex cun l’introducziun dil Plan d’instrucziun 21. L’instrucziun croda quei di per tut ils affons.
Uraris 2017/18
Ils uraris per il proxim onn da scola ein publicai sin la pagina d’internet.
Plan da vacanzas 2018/19
Ils plans da vacanzas per ils onns 2017/18 e 2018/19 ein publicai sin la pagina d’internet.
preavis 2017/18 - referats da reto cadosch
Igl ei gartegiau d’organisar duas seras d’informaziun per geniturs ed interessai cun il enconuschent referent Reto Cadosch. El capescha da far referats interessants cun tipps concrets ed orientai alla pratica. Per plascher reservei gia oz quels dus termins – ils 31/10/2017 ed ils 23/11/2017.
Continue Reading
uraris 2017/18
Il plan da vacanzas pigl onn da scola 2017/18 en fuorma da PDF.
Il plan da vacanzas pigl onn da scola 2018/19 en fuorma da PDF.
Igl urari dil bus pigl onn da scola 2017/18 en fuorma da PDF.
project plaz da pausa
Venderdis, ils 16 da zercladur, ha la Scola Sedrun giu planisau in project tut special. Quei di han las scolaras ed ils scolars numnadamein astgau zambergiar, colurar ed ornar autruisa la casa da scola ed il plaz pausa. Il project "plaz da pausa" ei staus in success cumplein e tuts han prestau oreifra lavur. Il resultat astga seschar veser - e dat nova veta alla scola. Entginas impressiuns da quei di da project anfleis Vus cheu sut.
Continue Reading
di da sport
Gievgia, ils 8 da zercladur, ha il di da sport communabel dallas scolas dallas vischnauncas Medel, Mustér e Tujetsch giu liug - e quei da bellezia aura. Ferton ch'il scalem bass e miez han passentau lur di a Sedrun, ei il scalem ault serimnaus a Mustér per siu di da sport. Las scolaras ed ils scolars ein semesirai egl UBS-Kids-Cup ellas disciplinas cuorer 60m, fierer il bal e siglir liung. Plinavon ha giu liug pil scalem miez ed ault ina cuorsa d'orientaziun organisada da sCOOL.
Ils affons e giuvenils han astgau guder in bi e fetg variont di da sport. Entginas impressiuns anfleis vus cheu sut.
Continue Reading